Αίας Μανθόπουλος

Ο Αίας Μανθόπουλος (Αθήνα, 2 Νοεμβρίου 1962 – Αθήνα, 17 Οκτωβρίου 2023) ήταν Έλληνας ηθοποιός του θεάτρου, της τηλεόρασης και του κινηματογράφου. 

Έγινε ευρύτερα γνωστός στο ευρύ κοινό με τους πρωταγωνιστικούς του ρόλους σε δημοφιλείς τηλεοπτικές σειρές όπως Το καρέ της ντάμας (1997-1999), Δύο ξένοι (1998-1999) και Σαν Χειμωνιάτικη Λιακάδα (2000-2001).

 Βιογραφία 
Πρώτα χρόνια
Γεννήθηκε στην Αθήνα το 1962 ενώ τελειώνοντας το σχολείο σπούδασε Οικονομικά στο Εθνικό και Καποδιστριακό Πανεπιστήμιο Αθηνών. Αμέσως μετά αποφάσισε να γίνει ηθοποιός φοιτώντας στη Δραματική Σχολή του Καρόλου Κουν. Από την πλευρά της μητέρας του ήταν ανιψιός της διεθνούς ηθοποιού Ειρήνης Παπά, που ήταν αδερφή της μητέρας του, ενώ ήταν ξάδερφος του σκηνοθέτη Μανούσου Μανουσάκη.

Καριέρα
Έκανε το ντεμπούτο του ως ηθοποιός στον κινηματογράφο στην κοινωνική ταινία του Κώστα Κουτσομύτη Ο κλοιός το 1987 έχοντας έναν από τους πρωταγωνιστικούς ρόλους. Ακολούθησαν οι συμμετοχές του σε διάφορες τηλεοπτικές σειρές ενώ τη σεζόν 1990-1991 συμπρωταγωνίστησε μαζί με την Τζένη Καρέζη στην κοινωνική σειρά της ΕΤ2 Μαύρη χρυσαλλίδα ενώ την ίδια περίοδο έπαιξαν μαζί και στο θέατρο στην παράσταση Διαμάντια και Μπλουζ στο Θέατρο Αθήναιον.

Το 1991 πρωταγωνίστησε στη μεγάλη παραγωγή της σουηδικής τηλεόρασης Το αίνιγμα του αμφορέα τα γυρίσματα της οποίας πραγματοποιήθηκαν στην Ελλάδα. Τη σεζόν 1992-1993 πρωταγωνίστησε στη μεγάλη παραγωγή του MEGA Άφρικα διαμένοντας στην Αφρική για τις ανάγκες των γυρισμάτων της σειράς. Τη δεκαετία του 1990 συμμετείχε σε διάφορες επιτυχημένες τηλεοπτικές σειρές όπως Τμήμα Ηθών, Οι Απαράδεκτοι, Ανατομία ενός εγκλήματος, Οι Χρηματιστές, Το Τρίτο Στεφάνι, Σοφία ...Ορθή και Κωνσταντίνου και Ελένης.

Το 1997 ξεκίνησε να πρωταγωνιστεί στη κομεντί του MEGA Το καρέ της ντάμας υποδυόμενος τον Δημοσθένη. Τη σεζόν 1998-1999 πέρα από τη δεύτερη σεζόν της σειράς ανέλαβε και έναν από τους πρωταγωνιστικούς ρόλους στο δεύτερο κύκλο επεισοδίων της κωμικής σειράς Δύο ξένοι. Εκεί υποδύθηκε ουσιαστικά τον εαυτό του, τον ηθοποιό Αίαντα Μανθόπουλο που ερωτεύεται την πρωταγωνίστρια της σειράς Μαρίνα Κουντουράτου (Εβελίνα Παπούλια). Ο χαρακτήρας του Αίαντα μοιράστηκε τόσο στοιχεία δικά του όσο και μυθοπλασίας δημιουργώντας έτσι έναν αξέχαστο χαρακτήρα. Τη σεζόν 2000-2001 πρωταγωνίστησε μαζί με τη Βάνα Μπάρμπα και τον Απόστολο Γκλέτσο στη σειρά εποχής του STAR Σαν Χειμωνιάτικη Λιακάδα. Το 2002 πρωταγωνίστησε μαζί με την Άννα Βίσση στη μεγάλη θεατρική επιτυχία του Νίκου Καρβέλα Μάλα: Η Μουσική Του Ανέμου υποδυόμενος τον Γιόζεφ Μένγκελε συγκεντρώνοντας θετικές κριτικές.

Προσωπική ζωή και θάνατος
Έκανε δύο γάμους. Ο πρώτος, στις αρχές του 2000, με το μοντέλο Δέσποινα Παπαθανασίου με την οποία απέκτησαν έναν γιο. Λίγα χρόνια αργότερα παντρεύτηκε με την Στέλλα Τσιάτσιου με την οποία απέκτησε δύο ακόμη παιδιά, την Λήδα, αθλήτρια του στίβου και ασημένια παραολυμπιονίκη και τον Χρήστο, επαγγελματία καλαθοσφαιριστή.

Απεβίωσε από εγκεφαλικό επεισόδιο στις 17 Οκτωβρίου 2023, σε ηλικία 60 ετών.

Φιλμογραφία
Κινηματογράφος 
 Έτος Τίτλος Κινηματογραφικής Ταινίας Ρόλος Σημειώσεις 1987 Ο κλοιός Αλέκος κινηματογραφικό ντεμπούτο 1989 Επικίνδυνος έρωτας: Ρωμαίος και Ιουλιέτα του Απρίλη Πέτρος Καμβύσης βιντεοταινία 2001 Ροζ ολοταχώς Τζακ 2010 Ρόδα, τσάντα και κοπάνα Κάρολος Ροδοκανάκης

Τηλεόραση
 Έτος Τίτλος Προγράμματος Κανάλι Ρόλος Σημειώσεις 1987 Η Βεντέτα ΕΡΤ2 Τηλεοπτικό ντεμπούτο 1989 Ένας φιλήσυχος άνθρωπος ΕΤ2 1 επεισόδιο Αντίζηλες ΕΤ2 2 επεισόδια 1990 Η πόλη ΕΤ2 Πρωταγωνιστικός Ρόλος 1990-1991 Μαύρη Χρυσαλλίδα ΕΤ2 Δημήτρης Αργυρίου Πρωταγωνιστικός Ρόλος 1991 Το αίνιγμα του αμφορέα TV2 Ανδρέας Πρωταγωνιστικός Ρόλος 1992 Ιστορίες με απρόοπτο τέλος ΕΤ2 Λάκης Επεισόδιο: "Το έξυπνο πουλί" Οι Απαράδεκτοι MEGA Αλέξης 2 επεισόδια Ανατολικός Άνεμος ΑΝΤ1 Άνθιμος 7 επεισόδια Τμήμα Ηθών ΑΝΤ1 πιανίστας Επεισόδιο: "Το κύκλωμα" 1992-1993 Άφρικα MEGA Κώστας Πρωταγωνιστικός Ρόλος 1993 Θα μιλήσεις με το δικηγόρο μου ΑΝΤ1 Πέτρος 3 επεισόδια Η Ελίζα και οι άλλοι MEGA ελεγκτής Επεισόδιο: "Έγκλημα στο Ακρόπολις εξπρές" Όταν ήμουν δάσκαλος ΕΤ1 Σταυριανός 14 επεισόδια Ανατομία ενός εγκλήματος ΑΝΤ1 Επεισόδιο: "Χωρίς άλλοθι" 1994 Οι Χρηματιστές MEGA Λεωνίδας Γιαννάκος Πρωταγωνιστικός Ρόλος Οι Χλιδάτοι ΕΤ1 10 επεισόδια Έρωτας και Πάθος MEGA Αλέξης Επεισόδιο: "Δάφνη" Εσύ Αποφασίζεις MEGA 1 επεισόδιο Τολμηρές Ιστορίες ΑΝΤ1 Επεισόδιο: "Το σπίτι μιας άλλης" 1994-1995 Κάποιος να τη φυλάει ΣΚΑΪ Μάνος Μανδηλαράς Πρωταγωνιστικός Ρόλος Ο Φόβος ΕΤ1 Πρωταγωνιστικός Ρόλος 1995 Το τρίτο στεφάνι ΑΝΤ1 οδοντίατρος 1 επεισόδιο 1996 Σοφία ...Ορθή ΑΝΤ1 υποδιευθυντής Σέρας 1 επεισόδιο 1997-1999 Το καρέ της ντάμας MEGA Δημοσθένης Πρωταγωνιστικός Ρόλος 1998-1999 Δύο ξένοι MEGA Αίας Μανθόπουλος Πρωταγωνιστικός Ρόλος Η αίθουσα του θρόνου MEGA Ξενοφάνης Αρχοντίδης 3 επεισόδια 1999 Κωνσταντίνου και Ελένης ΑΝΤ1 Πάνος Επεισόδιο: "Η κατά πανουργίαν ασθενής" 2000 Για Πάντα Μαζί ΑΝΤ1 Τηλεταινία, Πρωταγωνιστικός Ρόλος 2000-2001 Σαν Χειμωνιάτικη Λιακάδα STAR Γρηγόρης Παπαδόπουλος Πρωταγωνιστικός Ρόλος 2001 Κόκκινος κύκλος ALPHA Τάκης Επεισόδιο: "Ο ιππότης" Κόκκινος κύκλος ALPHA Γρηγόρης Επεισόδιο: "Στεγνό καθάρισμα" 2002 Λίφτινγκ ΑΝΤ1 Μπίλη Τζαβάρας 4 επεισόδια Κόκκινος κύκλος ALPHA Μάρκος Κούρτης Επεισόδιο: "Τρωικός πόλεμος" Οι στάβλοι της Εριέτας Ζαΐμη ΑΝΤ1 λογιστής 1 επεισόδιο 2005 Η ώρα η καλή MEGA καθηγητής ιππασίας 1 επεισόδιο Το κόκκινο δωμάτιο MEGA Λάμπης Επεισόδιο: "Αντίο κύριε υπουργέ" 2007 Επτά θανάσιμες πεθερές MEGA Φραγκίσκος Επεισόδιο: "Η Συριανή Πεθερά" 2020 Το Κόκκινο Ποτάμι OPEN Εμίρ 1 επεισόδιο

Θεατρογραφία
Μερικές από τις θεατρικές παραστάσεις που έχει συμμετάσχει:
Βολπόνε (1989-1990) / Θέατρο Λουζιτάνια
Διαμάντια και Μπλουζ (1990-1991) / Θέατρο Αθήναιον
Δεν θα τα πάρεις μαζί σου (1995-1996) / Θέατρο Ιλίσια
Μάλα: Η Μουσική Του Ανέμου (2002) / Θέατρο Παλλάς

Παραπομπές

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν